Δήμαρχος της Περιφέρειας της Κολούμπια

Ο **Δήμαρχος της Περιφέρειας της Κολούμπια** (αγγλικά: *Mayor of the District of Columbia*) - ευρέως γνωστής στα ελληνικά ως Ουάσινγκτον - είναι ο επικεφαλής του εκτελεστικού τομέα της διοίκησης της Περιφέρειας της Κολούμπια. Ο δήμαρχος έχει το καθήκον να επιβάλλει τους νόμους της περιφέρειας, και την εξουσία είτε να εγκρίνει είτε να απορρίπτει νομοσχέδια που εγκρίνονται από το Συμβούλιο της Περιφέρειας της Κολούμπια. Επιπλέον, ο δήμαρχος διευθύνει όλες τις υπηρεσίες της περιοχής, τα δημόσια περιουσιακά στοιχεία, την αστυνομία και την πυρασφάλεια, τις περισσότερες δημόσιες υπηρεσίες και το σύστημα δημόσιων σχολείων της περιοχής.  Το γραφείο του δήμαρχου επιβλέπει τον ετήσιο δημοσιονομικό προϋπολογισμό της περιοχής των 8,8 δισεκατομμυρίων δολαρίων. &nbsp;Το εκτελεστικό γραφείο του δήμαρχου βρίσκεται στο Κτίριο Τζον A. Ουίλσον στο κέντρο της Ουάσινγκτον, Π.Κ. Ο δήμαρχος διορίζει αρκετούς αξιωματούχους, συμπεριλαμβανομένων των αντιδημάρχων για την Εκπαίδευση και τον Σχεδιασμό & την Οικονομική Ανάπτυξη, τον διαχειριστή της περιοχής, τον καγκελάριο (διευθυντή) των δημόσιων σχολείων της περιοχής και τους επικεφαλής των τμημάτων των υπηρεσιών της περιοχής.

## Ιστορία
Το 1967, ο Πρόεδρος Λίντον Τζόνσον παρουσίασε στο Κογκρέσο ένα σχέδιο για την αναδιοργάνωση της διοίκησης της Περιφέρειας της Κολούμπια. Το σύστημα των τριών επιτρόπων αντικαταστάθηκε από μια διοίκηση με επικεφαλής έναν μόνο δήμαρχο-επίτροπο, έναν βοηθό δήμαρχο-επίτροπο και ένα εννεαμελές περιφερειακό συμβούλιο, διορισμένο από τον πρόεδρο. Ο δήμαρχος-επίτροπος και ο βοηθός του θα υπηρετούσαν τετραετή θητεία, ενώ τα μέλη του συμβουλίου τριετή. Ενώ το συμβούλιο ήταν επίσημα μη κομματικό, το πολύ έξι από τα μέλη του Συμβουλίου μπορούσαν να είναι του ίδιου πολιτικού κόμματος. Τα μέλη του Συμβουλίου όφειλαν να εργάζονται με μερική απασχόληση. Όλα τα μέλη του συμβουλίου, ο δήμαρχος-επίτροπος και ο βοηθός του έπρεπε να είναι κάτοικοι της Περιφέρειας της Κολούμπια για τα τρία χρόνια που προηγήθηκαν του διορισμού. Όλοι υποχρεούνταν να είναι κάτοικοι της Περιφέρειας κατά τη διάρκεια της θητείας τους.

Από το 1975 η Περιφέρεια της Κολούμπια διοικείται από έναν αιρετό δήμαρχο και ένα περιφερειακό συμβούλιο (μέσω λαϊκής ψηφοφορίας).

## Δημιουργία του αξιώματος
Το 1973, το Κογκρέσο θέσπισε το *Νόμο περί Τοπικής Διακυβέρνησης της Περιφέρειας της Κολούμπια*, προβλέποντας την δημιουργία των αξιωμάτων ενός εκλεγμένου δήμαρχου και ενός περιφερειακού συμβουλίου 13 μελών, με τις πρώτες εκλογές να λαμβάνουν χώρα το επόμενο έτος.  Ο τότε δήμαρχος-επίτροπος Ουόλτερ Ουάσιγκτον εκλέχθηκε πρώτος Δήμαρχος της Περιφέρειας της Κολούμπια στις 5 Νοεμβρίου 1974. Ανέλαβε καθήκοντα στις 2 Ιανουαρίου 1975, ως επικεφαλής της πρώτης δημοκρατικά εκλεγμένης διοίκησης της περιοχής εδώ και πάνω από έναν αιώνα.

Η τοπική διοίκηση, ιδιαίτερα κατά τη διάρκεια της δημαρχίας του διαδόχου της Ουάσινγκτον, Μαριόν Μπάρι (1979-1991), επικρίθηκε για κακοδιαχείριση και σπατάλες.  Ο Μπάρι νίκησε τον μέχρι πρότινος δήμαρχο Ουάσιγκτον στις προκριματικές εκλογές του Δημοκρατικού Κόμματος το 1978. Ο Μπάρι κατόπιν εκλέχθηκε δήμαρχος, υπηρετώντας τρεις διαδοχικές τετραετής θητείες. Κατά τη διάρκεια της διοίκησής του το 1989, το περιοδικό *The Washington Monthly* ισχυρίστηκε ότι η περιοχή κατείχε "τη χειρότερη δημοτική διοίκηση στην Αμερική".  Μετά την φυλάκιση του για περίοδο έξι μηνών λόγω κατηγοριών για κακοδιαχείριση ναρκωτικών το 1990, ο Μπάρι δεν υπήρξε υποψήφιος για επανεκλογή. Το 1991, η Σάρον Πρατ Κέλι έγινε η πρώτη γυναίκα που εκλέχθηκε στο αξίωμα. 

Ο Μπάρι επανεκλέχθηκε το 1994, και το επόμενο έτος η περιοχή είχε σχεδόν χρεωκοπήσει. Το 1995, το Κογκρέσο ίδρυσε την Επιτροπή Οικονομικής Διαχείρισης της Περιφέρειας της Κολούμπια με σκοπό να επιβλέπει όλες τις δημοτικές δαπάνες και την οικονομική αποκατάσταση της διοίκησης.  Ο Άντονι Γουίλιαμς εξελέγη δήμαρχος στις εκλογές του 1998. Η διοίκησή του επέβλεψε μια περίοδο μεγαλύτερης ευημερίας, αστικής ανανέωσης και πλεονασμάτων στον προϋπολογισμό.  Η περιοχή ανέλαβε ξανά τον έλεγχο των οικονομικών της το 2001 και οι λειτουργίες του συμβουλίου εποπτείας ανασταλθήκαν.

Ο Γουίλιαμς δεν κατέβηκε υποψήφιος για επανεκλογή το 2006. Ο δημοτικός σύμβουλος Έντριαν Φέντι νίκησε την πρόεδρο του συμβουλίου Λίντα Κροπ στις προκριματικές εκλογές του Δημοκρατικού Κόμματος εκείνη την χρονιά και διαδέχτηκε τον Γουίλιαμς ως δήμαρχο το 2007. Λίγο μετά την ανάληψη των καθηκόντων του, ο Φέντι έλαβε την έγκριση του δημοτικού συμβουλίου να διαχειριστεί και να αναθεωρήσει άμεσα το άγονο δημόσιο εκπαιδευτικό σύστημα της περιοχής.  Ωστόσο, ο Φέντι έχασε αργότερα στις προκριματικές εκλογές του Δημοκρατικού Κόμματος από τον πρώην πρόεδρο του συμβουλίου Βίνσεντ Γκρέι τον Αύγουστο του 2010. Ο Γκρέι εξελέγη δήμαρχος και ανέλαβε το αξίωμα τον Ιανουάριο του 2011 με μια υπόσχεση να φέρει οικονομικές ευκαιρίες σε περισσότερους κατοίκους της περιοχής και ειδικότερα στις υποβαθμισμένες περιοχές.  Ο Γκρέι με τη σειρά του έχασε τις προκριματικές εκλογές του Δημοκρατικού Κόμματος το 2014 από την δημοτική σύμβουλο Μιούριελ Μπάουζερ, η οποία κέρδισε τις εκλογές και στη συνέχεια επανεκλέχθηκε το 2018 και το 2022, καθιστώντας την τον μόνο αξιωματούχο που υπηρέτησε τρεις συνεχόμενες θητείες ως Δήμαρχος της Περιφέρειας της Κολούμπια.

Αυτή τη στιγμή, ο δήμαρχος της Περιφέρειας της Κολούμπια εκλέγεται απευθείας από το εκλογικό σώμα για μια θητεία τεσσάρων ετών χωρίς όρια θητείας. Παρόλο που η Περιφέρεια Κολούμπια δεν είναι πολιτεία, η διοίκηση της περιοχής έχει επίσης ορισμένες ευθύνες σε επίπεδο πολιτείας, καθιστώντας ορισμένα από τα καθήκοντα του δήμαρχου ανάλογα με εκείνα των κυβερνητών των Ηνωμένων Πολιτειών.

## Εκλογές
Ο δήμαρχος εκλέγεται κάθε τέσσερα χρόνια και η θητεία του είναι άπαξ ανανεώσιμη. Οι υποψήφιοι πρέπει να διαμένουν και να είναι εγγεγραμμένοι στους εκλογικούς καταλόγους της Περιφέρειας της Κολούμπια για ένα χρόνο πριν την ημερομηνία των εκλογών. Οι εκλογές πραγματοποιούνται το ίδιο έτος με τις ενδιάμεσες *(midterm)* εκλογές του Κογκρέσου τον Νοέμβριο.  Ωστόσο, δεδομένου ότι το εκλογικό σώμα της περιοχής ανήκει συντριπτικά  στους Δημοκρατικούς (πάνω από 80 τοις εκατό), στην πράξη ο δήμαρχος καθορίζεται σχεδόν πάντα στις προκριματικές εκλογές του δημοκρατικού κόμματος, που πραγματοποιούνται την δεύτερη Τρίτη του Σεπτεμβρίου.

Ο δήμαρχος ορκίζεται στις 2 Ιανουαρίου μετά τις εκλογές,  λαμβάνοντας τον εξής όρκο:

## Διαδοχή
Ο πρόεδρος του Συμβουλίου της Περιφέρειας της Κολούμπια αναλαμβάνει χρέη αναπληρωτή δημάρχου σε περίπτωση που ο δήμαρχος αποβιώσει κατά την διάρκεια της θητείας του, παραιτηθεί ή δεν βρίσκεται σε θέση να εκπληρώσει τα καθήκοντα του αξιώματος και αν ο δήμαρχος δεν έχει ορίσει αναπληρωτή δήμαρχο. Ο πρόεδρος υπηρετεί μέχρι να διεξαχθεί μια ειδική εκλογή και να πιστοποιηθεί από το Συμβούλιο Εκλογών και Ηθικής της Περιφέρειας της Κολούμπια. Τουλάχιστον 114 ημέρες πρέπει να περάσουν μεταξύ της κενής θέσης του δήμαρχου και των ειδικών εκλογών, οι οποίες πραγματοποιούνται την πρώτη Τρίτη από τότε.  Από τον Απρίλιο του , δεν έχει υπάρξει ποτέ τέτοια κενή θέση.

## Κατάλογος Δημάρχων της Περιφέρειας της Κολούμπια <small>''(Ουάσινγκτον)''</small>
### Δήμαρχος-Επίτροπος της Περιφέρειας της Κολούμπια (1967-1975)

### Δήμαρχοι της Περιφέρειας της Κολούμπια (1975-σήμερα)

## Βλέπε επίσης

* Δήμαρχος της Νέας Υόρκης
* Δήμαρχος του Λονδίνου
* Δήμαρχος του Βερολίνου

## Παραπομπές